**N Á R O D N Á R A D A  S L O V E N S K E J R E P U B L I K Y**

**III. volebné obdobie**

N á v r h

Z á k o n

z .......................

ktorým sa mení a dopĺňa zákon č. 222/2004 Z. z. o dani z pridanej hodnoty v znení zákona č. 350/2004 Z. z.

Národná rada Slovenskej republiky sa uzniesla na tomto zákone:

Čl. I

§ 27 vrátane nadpisu znie:

„§ 27

Sadzba dane

(1) Sadzba dane je 19 % zo základu dane.

(2) Pri tovare a službách zatriedených podľa osobitného predpisu 1) a

uvedených v prílohe č. 1, ktorá je neoddeliteľnou súčasťou tohto

zákona, je sadzba dane 10 % zo základu dane.“

Poznámka pod čiarou k odkazu 1 znie:

„1) Vyhláška Štatistického úradu Slovenskej republiky č. 632/2002 Z. z.“

Čl. II

Tento zákon nadobúda účinnosť 1. januára 2005.

**Príloha č. 1**

K zákonu NR SR č. ....... Z. z.

Zoznam tovarov podliehajúcich sadzbe dani 10 %

------------------------------------------------------------------

Kapitoly alebo Názov tovaru

položky

colného

sadzobníka

------------------------------------------------------------------

1 - Živé zvieratá

2 - Mäso a jedlé droby

3 - Ryby a kôrovce, mäkkýše a ostatné vodné bezstavovce

okrem položky 030110 – Ozdobné ryby

4 - Mlieko a mliečne výrobky; vtáčie vajcia; prírodný

med; jedlé výrobky živočíšneho pôvodu inde neuvedené

ani nezahrnuté

05040000 - Črevá, mechúry a žalúdky zo zvierat (iných ako rýb)

celé a ich časti, čerstvé, chladené, zmrazené,

solené, v slanom náleve, sušené alebo údené

0602 - Ostatné živé rastliny (vrátane ich koreňov), odrezky

a vrúble; podhubie

7 - Zelenina, jedlé rastliny, korene a hľuzy

8 - Jedlé ovocie a orechy; šupy citrusových plodov

a melónov

09042010 - Sladká paprika

10 - Obilniny

11 - Mlynárske výrobky; slad; škroby; inulín; pšeničný

lepok

okrem položky 1107 - Slad, tiež pražený

12 - Olejnaté semená a olejnaté plody; rôzne semená

a plody; priemyselné a liečivé rastliny; slama

a krmoviny

okrem položky 1211 - Rastliny, časti rastlín, semená

a plody používané hlavne v parfumérii, v lekárstve,

vo farmácii alebo ako insekticídy, fungicídy

a pod., čerstvé alebo sušené, tiež rezané,

drvené alebo v prášku

150100 - Prasačí tuk (vrátane sadla) a hydinový tuk iný ako

čísla 0209 alebo 1503

okrem položky 15010011 - určené na priemyselné

účely, iné ako na výrobu potravín na ľudskú výživu

15121991 - Slnečnicový olej

151419 - Ostatné len na potravinárske účely

1516 -Tuky a oleje živočíšne alebo rastlinné a ich frakcie

čiastočne alebo úplne hydrogenované,

interesterifikované, reesterifikované alebo

elaidinizované, tiež rafinované, ale inak neupravené

1517 - Margarín; zmesi alebo prípravky pokrmových

živočíšnych alebo rastlinných tukov alebo olejov,

alebo frakcií rôznych tukov, alebo olejov tejto

kapitoly, iné ako pokrmové tuky a oleje a ich

frakcie čísla 1516

16 - Prípravky z mäsa, rýb alebo z kôrovcov, mäkkýšov

alebo z iných vodných bezstavovcov

17 - Cukor a cukrovinky

okrem 1704 - Cukrovinky (vrátane bielej čokolády),

neobsahujúce kakao

19 - Prípravky z obilia, múky, škrobu alebo z mlieka;

cukrárske výrobky

20 - Prípravky zo zeleniny, ovocia, orechov alebo z iných

častí rastlín okrem všetkých položiek 2008

s prísadou alkoholu

210320 - Paradajkový kečup a iné omáčky z paradajok

2104 - Polievky a bujóny a prípravky na ne; homogenizované

zložené potravinové prípravky

2105 - Zmrzlina a podobné výrobky, tiež s obsahom kakaa

210610 - Bielkovinové koncentráty a bielkovinové texturované

látky

21069092 - Neobsahujúce mliečne tuky, sacharózu, izoglukózu,

glukózu alebo škrob, alebo obsahujúce menej ako

1,5% mliečnych tukov, menej ako 5% hmotnosti

sacharózy alebo izoglukózy, menej ako 5% hmotnosti

glukózy alebo škrobu

21069098 - Ostatné - len nealkoholické nápoje, šľahačka a syry

2201 - Voda vrátane minerálnych vôd prírodných alebo

umelých a sódoviek bez prísady cukru alebo iných

sladidiel nearomatizovaná; ľad a sneh

2202 - Voda vrátane minerálnych vôd a sódoviek s prídavkom

cukru alebo iných sladidiel alebo aromatizovaná

a iné nealkoholické nápoje s výnimkou ovocných alebo

zeleninových štiav čísla 2009

2209 - Ocot a jeho náhradky získané z kyseliny octovej

23 - Zvyšky a odpad v potravinárskom priemysle;

pripravené krmivo pre zvieratá

okrem položky 230910 - Výživa pre psov a mačky

v balení na predaj v malom

**D ô v o d o v á s p r á v a**

**Všeobecná časť**

Uvedenou navrhovanou novelizáciou zákona o dani z pridanej hodnoty by sa zmiernili sociálno-ekonomické dopady na obyvateľstvo súvisiace so zavedením jednej 19 % sadzby DPH na všetky druhy služieb a tovarov. Predkladaný návrh zavádza osobitnú zníženú 10 % sadzbu DPH zo základu dane na vybrané druhy potravín.

Navrhovaná právna úprava je spoločensky potrebná a žiadúca.

Návrh zákona bol prerokovaný s pracovníkmi Ministerstva financií Slovenskej republiky. Vyjadrenie MF SR tvorí prílohu návrhu zákona. Uvedený návrh zákona nebude mať vplyv na štátny rozpočet roku 2004, a to z toho dôvodu, že sa navrhuje účinnosť zákona od 1.1. 2005. Pokiaľ ide o dopad na štátny rozpočet v roku 2005, predpokladaný odhad vzhľadom na doterajší vývoj je približne 4 mld Sk.

Navrhovaný zákon nebude mať negatívny dopad na hospodárenie verejnoprávnych inštitúcií.

Navrhovaný zákon nebude negatívne vplývať na pracovné sily, organizačné zabezpečenie a nebude mať dopad na životné prostredie.

Návrh zákona nevyvoláva žiadne právne problémy, pokiaľ ide o vzťah k Ústave Slovenskej republiky, k ostatným zákonom, k iným všeobecne záväzným predpisom, ako aj medzinárodným zmluvám, ktorými je Slovenská republika viazaná.

**Osobitná časť**

**K Čl. I**

Návrh zákona umožňuje uplatniť dve sadzby dane z pridanej hodnoty u vybraných potravinárskych výrobkov, ktoré sú presne určené v prílohe zákona.

**K Čl. II**

Nadobudnutie účinnosti zákona sa navrhuje dňom 1.1. 2005.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona** : skupina poslancov Národnej rady Slovenskej republiky

2. **Názov návrhu zákona** : návrh skupiny poslancov NR SR na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení zákona č. 350/2004 Z. z.

3. **V práve EÚ problematika návrhu zákona** :

je upravená v práve Európskych spoločenstiev:

* v článkoch 90 až 93 Zmluvy o založení ES,
* v Šiestej smernici Rady č. 77/388/EHS zo 17.05.1977 o zosúladení právnych predpisov členských štátov o dani z obratu - spoločný systém pre daň z pridanej hodnoty, jednotný základ jej stanovenia (OJL 145 z 13.06.1977 s. l), v znení zmien a doplnkov so zreteľom na

smernicu 80/368/EHS z 26.03.1980 (OJL 090 z 03.04.1980 s. 41),

smernicu 84/386/EHS z 31.07.1984 (OJL 208 z 03.08.1984 s. 58),

smernicu 89/465/EHS z 18.07.1989 (OJL 226 z 03.08.1989 s. 21),

smernicu 91/680/EHS zo16.12.1991 (OJL 376 z 31.12.1989 s. 1 ),

smernicu 92/ 77 /EHS z 19.10.1992 (OJL 316 z 31.10.1992 s. 1 ),

smernicu 92/111/EHS zo14.12.1992 (OJL 384 z 31.12.1992 s. 47),

smernicu 94/ 5 /ES zo 14.02.1994 (OJL 060 z 03.03.1994 s. 16),

smernicu 94/ 4 /ES zo 14.02.1994 (OJL 060 z 03.03.1994 s. 14),

smernicu 94/76/ES z  22.12.1994 (OJL 365 z 31.12.1994 s. 53),

smernicu 95/ 7 /ES z  10.04.1995 (OJL 102 z 05.05.1995 s. 18),

smernicu 96/42/ES z  25.06.1996 (OJL 170 z 09.07.1996 s. 34),

smernicu 96/95/ES z  20.12.1996 (OJL 328 z 28.12.1996 s. 89),

smernicu 98/80/ES z 12.10.1998 (OJL 281 zo 17.10.1998 s. 31),

smernicu 99/49/ES z  25.05.1999 (OJL 139 z 02.06.1999 s. 27),

smernicu 99/59/ES zo 17.06.1999 (OJL 162 z 26.06.1999 s. 63),

smernicu 99/85/ES z  22.10.1999 (OJL 277 z 28.10.1999 s. 34),

smernicu 00/17/ES z  30.03.2000 (OJL 84 z 05.04.2000 s. 24),

smernicu 00/65/ES zo 17.10.2000 (OJL 269 z 21.10.2000 s. 44),

smernicu 01/4/ES z  19.01.2001 (OJL 22 z 24.01.2001 s. 17),

smernicu 01/115/ES z  20.12.2001 (OJL 15 zo 17.1.2002 s. 24),

smernicu 02/38/ES zo 07.05.2002 (OJL 128 z 15.05.2002 s.41),

smernicu 02/93/ES z  03.12.2002 (OJL 331 zo 07.12.2002 s.27),

* v smernici Rady č. 69/169/EHS z 28. mája 1969 o zosúladení ustanovení zákonov, iných predpisov a administratívnych opatrení týkajúcich sa oslobodenia od dane z obratu a od spotrebnej dane pre dovoz v rámci medzinárodného cestovania (OJ L 133 04.06.1969 s. 6-8), v znení zmien a doplnkov so zreteľom na

smernicu 72/230/EHS z 12.06.1972 (OJ L 139 17.06.1972 s. 28),

smernicu 78/1032/EHS z 19.12.1978 (OJ L 366 28.12.1978 s. 28),

smernicu 78/1033/EHS z 19.12.1978 (OJ L 366 28.12.1978 s. 31),

smernicu 81/933/EHS zo 17.11.1981 (OJ L 338 25.11.1981 s. 24),

smernicu 82/443/EHS z 29.06.1982 (OJ L 206 14.07.1982 s. 35),

smernicu 84/231/EHS z 30.04.1984 (OJ L 117 03.05.1984 s. 42-43),

smernicu 85/348/EHS z 08.07.1985 (OJ L 183 16.07.1985 s. 24),

smernicu 87/198/EHS zo 16.03.1987 (OJ L 078 20.03.1987 s. 53),

smernicu 88/664/EHS z 21.12. 1988 (OJ L 382 31.12.1988 s. 41),

smernicu 89/194/EHS z 13.03.1989 (OJ L 073 17.03.1989 s. 47),

smernicu 89/220/EHS z 07.03.1989 (OJ L 092 05.04.1989 s. 15),

smernicu 91/191/EHS z 27. 03. 1991 (OJ L 094 16.04.1991 s. 24),

smernicu 91/673/EHS z 19.12.1991 (OJ L 373 31.12.1991 s. 33),

smernicu 91/680/EHS zo 16.12.1991(OJ L 376 31.12.1991 s. 1),

smernicu 92/12/EHS z 25.02.1992 (OJ L 076 23.03.1992 s. 1),

smernicu 92/111/EHS zo 14.12.1992 (OJ L 384 30.12.1992 s. 47),

smernicu 94/4/ES zo 14.02.1994(OJ L 060 03.03.1994 s. 14),

smernicu 00/47/ES z 20.07.2000 (OJ L 193 29.07.2000 s. 73).

* v smernici Rady č. 78/1035/EHS z 19. decembra 1978 o odpustení dovoznej prirážky malých tovarových zásielok nekomerčného charakteru z tretích krajín (OJ L 366 28.12.1978 s. 34), v znení zmien a doplnkov so zreteľom na

smernicu 85/576/EHS z 20.12.1985 (OJ L 372 31.12.1985 s. 30),

smernicu 81/933/EHS zo 17.11.1981 (OJ L 338 25.11.1981 s. 24).

* v Ôsmej smernici Rady č. 79/1072/EHS zo 6. decembra 1979 o zosúladení právnych predpisov členských štátov týkajúcich sa daní z obratu - Úprava o vrátení dane z pridanej hodnoty platiteľom dane, ktorí nemajú sídlo na území štátu (OJ L 331 27.12.1979 s. 11).
* v smernici Rady č. 83/181/EHS z 28. marca 1983 určujúca rozsah platnosti článku 14 (1) d) smernice 77/388/EHS vzhľadom na oslobodenie od dane z pridanej hodnoty pre finálny dovoz určitého tovaru (OJ L 105 23.04.1983 s. 38), v znení zmien a doplnkov so zreteľom na

smernicu 85/346/EHS z 08.07.1985 (OJ L 183 16.07.1985 s. 21),

smernicu 88/331/EHS z 13.06.1988 (OJ L 151 17.06.1988 s. 79),

smernicu 89/219/EHS zo 07.03.1989 (OJ L 092 05.04.1989 s. 13),

smernicu 91/680/EHS zo 16.12.1991 (OJ L 376 31.12.1991 s. 1).

* v Trinástej smernici Rady č. 86/560/EHS zo 17. novembra 1986 o zosúladení zákonov členských štátov týkajúcich sa daní z obratu - postup vrátenia dane z pridanej hodnoty osobám podlieha­júcim zdaneniu, ktoré nesídlia na území spoločenstva (OJ L 326 21.11.1986 s. 40),
* v nariadení Rady č. 83/918/EHS z 28. marca 1983 ustanovujúce v spoločenstve systém oslobodení od cla (OJ L 105 z 23.4.1983).

Články 90 až 93 Zmluvy o založení ES upravujú záväzky členských štátov v oblasti priameho a nepriameho zdaňovania.

Šiesta smernica Rady č. 77/388/EHS v znení jej zmien a doplnkov je základným právnym normatívom, ktorý tvorí právny základ pre koncepciu harmonizácie legislatívy členských štátov o dani z pridanej hodnoty. Ustanovuje rozsah pôsobnosti režimu dane z pridanej hodnoty, definíciu ekonomickej činnosti, zdaniteľných osôb a zdaniteľných činností, miesto zdanenia, zdaniteľné plnenie a splatnosť dane, základ dane, princípy určovania sadzieb dane, základné oslobodenia od dane, realizáciu odpočítania vstupnej dane, osoby na ktoré sa vzťahuje daňová povinnosť a administratívne povinnosti zdaniteľných osôb.

Smernica Rady č. 69/169/EHS vymedzuje ustanovenia o oslobodení od dane z pridanej hodnoty a spotrebnej dane pre tovary, ktoré nemajú komerčný charakter a ktoré tvoria súčasť osobnej batožiny cestujúcich prichádzajúcich z tretích krajín.

Smernica Rady č. 78/1035/EHS stanovuje oslobodenie od dane z pridanej hodnoty pri dovoze pre tovar v malých zásielkach nekomerčného charakteru, ktorý je zasielaný z tretích krajín súkromnými osobami iným súkromným osobám v členskom štáte.

Ôsma smernica Rady č. 79/1072/EHS upravuje harmonizáciu právnych predpisov členských štátov v oblasti dane z pridanej hodnoty.

Smernica Rady č. 83/181/EHS povoľuje oslobodenie od dane z pridanej hodnoty pri finálnych dovozoch z tretích krajín na tovary, pri ktorých vzniká nárok na oslobodenie od colných poplatkov iného druhu, akými sú tie, ktoré stanovuje Spoločný colný sadzobník.

Trinásta smernica Rady č. 86/560/EHS upravuje mechanizmy refundácie dane z pridanej hodnoty zdaniteľným osobám, ktoré na území Spoločenstva nemajú trvalé bydlisko alebo sídlo.

Nariadenie Rady č. 83/981/EHS ustanovujúce v spoločenstve systém oslobodení od cla, popisuje prípady, keď sa na základe osobitných okolností udeľuje oslobodenie od dovozných alebo vývozných ciel, resp. keď je tovar daný do voľného obehu, alebo je vyvážený zo Spoločenstva.

Doc. JUDr. Robert Fico, CSc.

*poslanec Národnej rady*

*Slovenskej republiky*

Bratislava 27. júla 2004

Vážený pán predseda,

podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov dovoľujem si Vám v mene skupiny poslancov Národnej rady Slovenskej republiky predložiť návrh zákona, ktorým sa mení a dopĺňa zákon Národnej rady Slovenskej republiky č. 222/2004 Z. z. o dani z pridanej hodnoty.

Návrh zákona vo výboroch uvedie skupina poslancov a na schôdzi Národnej rady Slovenskej republiky poslanec NR SR Igor Šulaj.

S pozdravom

Vážený pán

Pavol Hrušovský

predseda Národnej rady

Slovenskej republiky

Bratislava

Doc. JUDr. Robert Fico, CSc.

*poslanec Národnej rady*

*Slovenskej republiky*

Bratislava 27. júla 2004

Vážený pán riaditeľ,

v súlade so zákonom č. 350/1996 Z. z. Rokovacím poriadkom Národnej rady Slovenskej republiky v znení neskorších predpisov si Vás dovoľujem požiadať o stanovisko k priloženému návrhu zákona, ktorým sa mení a dopĺňa zákon Národnej rady Slovenskej republiky č. 222/2004 Z.z. o dani z pridanej hodnoty.

Ďakujem Vám za spoluprácu a ostávam s úctou

Príloha: 3

Ing. Radovan Majerský

riaditeľ odboru tvorby a hodnotenia štátneho rozpočtu

Ministerstvo financií SR

Bratislava